cyanic-selkie/wikianc huggingface dataset:
Μιχαήλ Πορέτσενκοφ
Προσωπική ζωή
Γιος: Βλαντίμιρ Λιουμπίμτσεφ (1989) Κόρη: Βαρβάρα (1998) Γιος: Μιχαήλ (2002) Κόρη: Μαρία (2004) Γιος: Πιότρ (2010)
Εξωτερικοί σύνδεσμοι
Κατηγορία:Ρώσοι τραγουδιστές Κατηγορία:Ρώσοι ηθοποιοί Κατηγορία:Ρώσοι σκηνοθέτες κινηματογράφου
Σωματείο
Σωματείο ή σύλλογος είναι μια ένωση δύο ή περισσότερων ατόμων με κοινό συμφέρον ή στόχο. Υπάρχουν σωματεία που δραστηριοποιούνται στο χώρο του αθλητισμού, σωματεία που ασχολούνται με κοινωνικές δράσεις κλπ..
Ο θεσμός στην Ελλάδα
Το σωματείο, σύμφωνα με την ελληνική νομοθεσία, είναι ένα νομικό πρόσωπο ιδιωτικού δικαίου.
Ως σωματείο ορίζεται ένωση τουλάχιστον είκοσι προσώπων που επιδιώκει σκοπό μη κερδοσκοπικό και απέκτησε νομική προσωπικότητα, αφού εγγράφηκε σε ειδικό δημόσιο βιβλίο που τηρείται στο πρωτοδικείο της έδρας του.
Εξωτερικοί σύνδεσμοι
Κατηγορία:Αστικό Δίκαιο
Νγκουεσαούνγκ
Το Νγκουεσαούνγκ (Βιρμανικά: ငွေဆောင်, προφέρεται ŋwè zàʊɴ) είναι οικισμός και παραλιακό θέρετρο που βρίσκεται 48 χιλιόμετρα δυτικά από το Παθέιν, στην περιφέρεια Αγιεγιαρουάντι στη Μιανμάρ. Απέχει οδικώς 5 ώρες μακριά από τη Γιανγκόν. Υπάρχουν σχέδια για κατασκευή αεροδρομίου. Εγκαινιάστηκε τον Μάρτιο του 2000 και είναι νεώτερη από την κοντινή και πιο δημοφιλή παραλία Τσαούνγκθα.
Τουρισμός
Η παραλία έχει μήκος 15 χιλιομέτρων και διαθέτει σύγχρονα κτίρια. Προσελκύει περισσότερο ανθρώπους με λιγότερο προϋπολογισμό για διακοπές από την κάτω Μιανμάρ, και ακόμη υπάρχουν αρκετές ευκαιρίες ανάπτυξης στην περιοχή. Υπάρχουν λιγότερες επιλογές νυχτερινής διασκέδασης σε σχέση με τις παραλίες Τσαούνγκθα και Νγκαπάλι. Η περιοχή διαθέτει χώρο εκπαίδευσης ελεφάντων που είναι κύρια δραστηριότητα στο Νγκβεσαούνγκ.
Οι νήσοι Καλβεντούρα βρίσκονται κοντά στο Νγκουεσαούνγκ.
Παραπομπές
Κατηγορία:Γεωγραφία της Μιανμάρ
Χλωροκυκλοβουτάνιο
Το κυκλοβουτυλοχλωρίδιο ή χλωροκυκλοβουτάνιο έχει χημικό τύπο είναι C4H7Cl και σύντομο συντακτικό. Ανήκει στα κυκλοαλκυλοαλογονίδια, δηλαδή στα μονοϊσοκυκλικά κορεσμένα οργανομονοαλογονίδια. Έχει τα ακόλουθα ένδεκα (11) ισομερή θέσης:
Κυκλοβουτάνια
«Κυκλοβουτάνια» ονομάζονται τα κυκλοαλκάνια με τετραμελή δακτύλιο, που αποτελεί και το χαρακτηριστικό της δομής τους. Οι πλευρικές αλυσίδες, όταν υπάρχουν, διαμορφώνονται όπως στα αλκάνια. Το ιδιαίτερο χαρακτηριστικό της μοριακής δομής τους είναι η εμφάνιση όχι επίπεδου τετραγώνου, όπως θα περίμενε κανείς, με βάση τα κυκλοπροπάνια, αλλά «πτυχωμένης» (Puckered), όπως αποδείχθηκε από πειράματα περίθλασης ηλεκτρονίων: 600 px Στη δομή αυτή προκύπτουν δυο απέναντι ζεύγη γωνιών που δείνουν μέσο όρο , που είναι η συνηθισμένη γωνία δεσμού sp3-sp3 που αντιστοιχεί σε κορεσμένο, οπότε και πάλι προκύπτει «ενέργεια τάσης δεσμών», όπως παραπάνω στα κυκλοπροπάνια, αλλά μικρότερη: Υπολογίστηκε σε ΔQ = 109 kJ/mole. Αποτέλεσμα των παραπάνω είναι τα κυκλοβουτάνια να δείνουν αντιδράσεις προσθηκοδιάσπασης-1,4, αν και χρειάζονται πιο έντονες συνθήκες για να αντιδράσουν και δείνουν μικρότερες αντίστοιχες ταχύτητες αντίδρασης. Το κυκλοβουτυλοχλωρίδιο διαφέρει από το κυκλοβουτάνιο στο ότι έχει ένα άτομο χλωρίου αντί ενός ατόμου υδρογόνου.
Πηγές
Κατηγορία:Κυκλοαλκυλοαλογονίδια Κατηγορία:Οργανικές ενώσεις χλωρίου
Παρασκευή και 13 (franchise)
Το Παρασκευή και 13 (αγγλ: Friday the 13th) είναι αμερικανικό franchise τρόμου που αποτελείται από δώδεκα σλάσερ ταινίες, μια τηλεοπτική σειρά, μυθιστορήματα, κόμικ και βιντεοπαιχνίδια. Το franchise επικεντρώνεται κυρίως στο φανταστικό χαρακτήρα Τζέισον Βόρχις ο οποίος πνίγηκε ως μικρό αγόρι στη Κατασκήνωση Κρίσταλ Λέικ λόγω της αδιαφορίας του προσωπικού της κατασκήνωσης. Δεκαετίες αργότερα, η περιοχή φημολογείται ότι είναι «καταραμένη» και είναι το σκηνικό για μια σειρά μαζικών δολοφονιών. Ο Τζέισον περιέχεται σε όλες τις ταινίες, είτε ως ο δολοφόνος, είτε ως το κίνητρο των δολοφονιών. Η αρχική ταινία, που δημιουργήθηκε για να εξαργυρώσει την επιτυχία του Η Νύχτα με τις Μάσκες (1978), γράφτηκε από το Βίκτορ Μίλερ, ενώ ο Σον Κάνινγκχαμ ήταν ο παραγωγός και ο σκηνοθέτης. Οι ταινίες έχουν συνολικά έσοδα 529 εκατομμύρια δολάρια στο box-office σε παγκόσμιο επίπεδο. Ήταν παγκοσμίως το υψηλότερου κέρδους franchise τρόμου μέχρι το Η Νύχτα με τις Μάσκες (2018), το οποίο έβαλε το συγκεκριμένο franchise στη κορυφή.
Ο Φρανκ Μανκούζο Τζ., ένας παραγωγός των ταινιών, επίσης ανέπτυξε τη τηλεοπτική σειρά Παρασκευή και 13: Η Σειρά αφού η Paramount κυκλοφόρησε το Ο Τζέισον Ζει. Η τηλεοπτική σειρά δεν είχε συνδεθεί με το franchise από οποιοδήποτε χαρακτήρα ή τοποθεσία, αλλά δημιουργήθηκε με βάση την ιδέα της «κακής τύχης και της κατάρας», την οποία η σειρά ταινιών συμβόλιζε. Ενώ το franchise ήταν στην ιδιοκτησία της Paramount τέσσερις ταινίες προσαρμόστηκαν σε μυθιστορήματα, με το Παρασκευή και 13 Μέρος III να γίνεται μυθιστόρημα από δυο ξεχωριστούς συγγραφείς. Όταν το franchise πωλήθηκε στη New Line Cinema, ο Κάνινγκχαμ επέστρεψε ως παραγωγός για να επιβλέψει δυο ακόμη ταινίες και εκτός από αυτό μια ταινία crossover με το χαρακτήρα Φρέντυ Κρούγκερ από το Εφιάλτης στο Δρόμο με τις Λεύκες. Υπό τη New Line Cinema, εκδόθηκαν δεκατρία μυθιστορήματα και διάφορες σειρές κόμικ που περιείχαν το Τζέισον.
Παρόλο που οι ταινίες δεν ήταν δημοφιλείς με τους κριτικούς, το Παρασκευή και 13 θεωρείται ένα από τα πιο πετυχημένα franchises διασκέδασης στην Αμερική. Όχι μόνο για την επιτυχία των ταινιών, αλλά και για την εκτεταμένη εμπορευματοποίηση και επαναλαμβανόμενες αναφορές στη ποπ κουλτούρα. Η δημοτικότητα του franchise έχει δημιουργήσει μια ομάδα θαυμαστών που έχουν δημιουργήσει το δικές τους ταινίες Παρασκευή και 13 και πιστά αντίγραφα των ενδυμάτων του Τζέισον Βόρχις. Ο μάσκα χόκεϊ του Τζέισον έχει γίνει μια από τις πιο αναγνωρίσιμες εικόνες στο τρόμο και τη ποπ κουλτούρα.
Εξωτερικοί σύνδεσμοι
Σειρά ταινιών Friday the 13th στο Box Office Mojo
Κατηγορία:Αμερικανικές ταινίες Κατηγορία:Αμερικανικές σειρές ταινιών Κατηγορία:Μαζική δολοφονία στη μυθοπλασία Κατηγορία:Ταινίες που έγιναν μυθιστορήματα Κατηγορία:Ταινίες που έγιναν βιντεοπαιχνίδια Κατηγορία:Ζόμπι στη μυθοπλασία‎ Κατηγορία:Franchises της Warner Bros. Κατηγορία:New Line Cinema Κατηγορία:Paramount Pictures franchises
Αρσινόη Δ΄ της Αιγύπτου
Η Αρσινόη Δ'  ( π. 68/67 π.Χ. – 41 π.Χ.), ήταν πριγκίπισσα της αρχαίας Αιγύπτου, μέλος της Δυναστείας των Πτολεμαίων, η οποία κυβέρνησε τη χώρα καθ’ όλη τη διάρκεια της ελληνιστικής περιόδου. Ήταν κόρη του φαραώ Πτολεμαίου ΙΒ' Αυλητή και άγνωστης μητέρας, ίσως της Κλεοπάτρας Ε' Τρύφαινας.
Βιογραφικά Στοιχεία
Μετά το θάνατο του πατέρα της, στο θρόνο ανήλθαν τα αδέλφια της Κλεοπάτρα Ζ' και Πτολεμαίος ΙΓ'. Γρήγορα όμως ήρθαν σε σύγκρουση και η Κλεοπάτρα αναγκάστηκε να διαφύγει από την Αλεξάνδρεια. Τη διαμάχη τους ανέλαβε να διευθετήσει ο Ιούλιος Καίσαρ, ο οποίος έγινε τελικά έγινε εραστής της Κλεοπάτρας και προώθησε τα συμφέροντά της. Την Αρσινόη και τον αδελφό της, μέλλοντα φαραώ Πτολεμαίο ΙΔ', όρισε κυβερνήτες της Κύπρου.
Ο Πτολεμαίος ΙΓ', και κυρίως οι αυλικοί του, Ποθίνος και Αχίλας, οδήγησαν το στρατό τους εναντίον του Ρωμαίου στρατηλάτη που διέμενε στην πρωτεύουσα των Πτολεμαίων.
Η Αρσινόη Δ', σε ηλικία δεκαπέντε ετών, κατάφερε να διαφύγει από το παλάτι με τη βοήθεια του ευνούχου που τη φρόντιζε, και που ονομαζόταν Γανυμήδης. Στα τέλη του φθινοπώρου του 48 π.Χ. κατέφυγε στο στρατόπεδο του Αχίλα. Ο μεν Αχίλας ήρθε σε σύγκρουση με το Γανυμήδη κι έτσι έχασε τη ζωή του με διαταγή της Αρσινόης. Περίπου την ίδια περίοδο ο Ποθίνος κατηγορήθηκε πως επικοινωνούσε μυστικά με τον εχθρό και εκτελέστηκε από τον Καίσαρα, κατά πάσα πιθανότητα με την προτροπή της Κλεοπάτρας.
Ο επιτιθέμενος στρατός, πλέον υπό τις διαταγές του Γανυμήδη, άσκησε μεγάλη πίεση στον Καίσαρα. Κατάφερε μάλιστα να αποκόψει την παροχή νερού από τη Λίμνη Μαρεότιδα, αλλά ο Καίσαρ αντιμετώπισε το πρόβλημα σκάβοντας πηγάδια. Οι Αλεξανδρινοί μπήκαν σε διαπραγματεύσεις υποσχόμενοι πως αν ο Καίσαρ τους έστελνε τον νεαρό βασιλιά Πτολεμαίο, θα ανέτρεπαν την Αρσινόη και θα δέχονταν την εξουσία του Πτολεμαίου. Ο Καίσαρ δεν εμπιστεύτηκε αυτές τις υποσχέσεις, ωστόσο για λόγους πολιτικής ελευθέρωσε το αγόρι. Πράγματι, μόλις εκείνο πήγε στο στρατόπεδο των Αλεξανδρινών τέθηκε επικεφαλής του αγώνα κατά των Ρωμαίων.
Ο Καίσαρ επέστρεψε στην Αλεξάνδρεια κύριος της κατάστασης τον Ιανουάριο του 47 π.Χ. Παρόλο που η Κλεοπάτρα είχε πλέον γίνει αντιπαθής στους υπηκόους της γιατί συντάχθηκε με το Ρωμαίο, αναγκάστηκαν να την δεχτούν ως βασίλισσα, υπό την πίεση του Καίσαρα. Με τον Πτολεμαίο ΙΓ' να έχει πλέον χαθεί, συμβασιλιάς ανακηρύχθηκε ο νεότερος αδελφός τους, Πτολεμαίος ΙΔ', που τότε ήταν δώδεκα ετών. Η Αρσινόη Δ' εστάλη στη Ρώμη έτσι ώστε, όταν μελλοντικά διοργανωνόταν ο θρίαμβος του Καίσαρα στην πόλη, η πριγκίπισσα να παρελάσει αλυσοδεμένη πίσω από το άρμα του. Μετά τη διαπόμπευσή της το 46 π.Χ., η Αρσινόη εξορίστηκε στην Έφεσο.
Εκεί διέμεινε ως το 41 π.Χ., αποτελώντας μια συνεχή απειλή στα σχέδια της Κλεοπάτρας για απόλυτη εξουσία. Τελικά η τελευταία, όταν πλέον είχε στο πλάι της το Μάρκο Αντώνιο, στον οποίο και ασκούσε σημαντική επιρροή, ζήτησε από το Ρωμαίο στρατηγό να θανατώσει την Αρσινόη, πράγμα που έγινε το 41 π.Χ. στα σκαλιά του Ναού της Αρτέμιδος.
Εξωτερικοί σύνδεσμοι
Κατηγορία:Βασίλισσες και Πριγκίπισσες της Πτολεμαϊκής Αιγύπτου Κατηγορία:Ελληνίδες Βασίλισσες και Πριγκίπισσες Ελληνιστικής περιόδου Κατηγορία:Δυναστεία των Πτολεμαίων
Στρατόπεδο συγκέντρωσης της Τσονγκτζίν
Το στρατόπεδο συγκέντρωσης της Τσονγκτζίν (Χάνγκουλ: 청진 제25호 관리소) είναι ένα στρατόπεδο εργασίας στη Βόρεια Κορέα για πολιτικούς κρατούμενους. Η επίσημη ονομασία είναι '''Κουαλισό (Kwan-li-so, αποικία ποινικής εργασίας) Νο. 25'''. Οι δορυφορικές εικόνες δείχνουν μια σημαντική επέκταση του στρατοπέδου μετά το 2010.
Τοποθεσία
Το στρατόπεδο βρίσκεται στην Τσονγκτζίν στην Επαρχία Βόρειου Χαμγκιόνγκ της Βόρειας Κορέας. Βρίσκεται στην περιοχή Σουσεόνγκ του Σόνγκπιονγκ-γκαγιόκ, περίπου 7 χιλιόμετρα βορειοδυτικά του κέντρου της πόλης και 1 χιλιόμετρο δυτικά του ποταμού Σουσόνγκ.
Περιγραφή
Το στρατόπεδο της Τσονγκτζίν είναι μια φυλακή ισόβιας κάθειρξης. Όπως και τα άλλα στρατόπεδα πολιτικών φυλακών, ελέγχεται από την Υπουργείο Κρατικής Ασφάλειας. Αλλά ενώ τα άλλα στρατόπεδα περιλαμβάνουν πολλές απέραντες αποικίες εργατικών φυλακών σε απομακρυσμένες ορεινές κοιλάδες, το στρατόπεδο της Τσονγκτζίν είναι μόνο ένα μεγάλο συγκρότημα κτιρίων φυλακών παρόμοιο με τα στρατόπεδα επανεκπαίδευσης. Το στρατόπεδο έχει μήκος 500 μέτρων και πλάτος 500 μέτρων, περιτριγυρισμένο από ψηλούς τοίχους και φράκτες και είναι εξοπλισμένο με πύργους φρουράς. Ο αριθμός των κρατουμένων εκτιμάται ότι κυμαίνεται μεταξύ 3.000 και 5.000.
Επέκταση στρατοπέδου
Η λεπτομερής ανάλυση των δορυφορικών εικόνων δείχνει μια σημαντική επέκταση της περιμέτρου του στρατοπέδου το 2010. Το μέγεθος του στρατοπέδου αυξήθηκε 72 τοις εκατό, από 580 τετραγωνικά μέτρα σε 1.000 τετραγωνικά μέτρα. Κατά μήκος της νέας γραμμής περίφραξης δημιουργήθηκαν 17 επιπλέον θέσεις φρουράς. Στο ανατολικό τμήμα της νέας περιμέτρου ανεγέρθηκαν αρκετά νέα κτίρια από το 2011 έως το 2013, πιθανόν για να χρησιμοποιηθούν ως στέγη φυλακισμένων.
Εξωτερικοί σύνδεσμοι
Κατηγορία:Στρατόπεδα συγκέντρωσης Κατηγορία:Βόρεια Κορέα
Πρωτάθλημα καλαθοσφαίρισης Α1 εθνικής κατηγορίας γυναικών 2012-2013
Το πρωτάθλημα Ελλάδας μπάσκετ γυναικών της περιόδου 2012-13, είναι το 16ο στην ιστορία της Α1 κατηγορίας και διεξάγεται με τη συμμετοχή δώδεκα ομάδων. Το πρωτάθλημα ξεκίνησε στις 6 Οκτωβρίου 2012.
Σύστημα διεξαγωγής
Στην πρώτη φάση του πρωταθλήματος, την κανονική περίοδο, οι δώδεκα ομάδες αγωνίζονται σε δύο γύρους. Στη δεύτερη φάση οι τέσσερις πρώτες ομάδες προκρίνονται στα play off για την κατάκτηση του πρωταθλήματος. Οι ομάδες που καταλαμβάνουν τις θέσεις 5-10 αγωνίζονται στα play out σε τρία ζευγάρια για την αποφυγή του υποβιβασμού. Οι τρεις ηττημένες μαζί με τις ομάδες που κατέλαβαν τις θέσεις 11, 12 στην κανονική περίοδο θα υποβιβαστούν στην Α2 κατηγορία, απ' όπου θα προβιβαστούν τρεις ομάδες καθώς το πρωτάθλημα της περιόδου 2013-14 θα διεξαχθεί με δέκα ομάδες. Στα play off και play out μεταφέρονται τα αποτελέσματα της κανονικής περιόδου.
Play out
Κ.Π. 1=1ος αγώνας κανονικής περιόδου, Κ.Π. 2=2ος αγώνας κανονικής περιόδου, P.O. 1=1ος αγώνας των playouts, P.O. 2=2ος αγώνας των playouts, P.O. 3=3ος αγώνας των playouts
Play off
Στα play off για τον τίτλο του πρωταθλητή μετέχουν οι ομάδες που κατέλαβαν τις θέσεις 1-4 στην κανονική περίοδο. Οι σειρές κρίνονται στις τρεις νίκες συμπεριλαμβανομένων των αποτελεσμάτων της κανονικής περιόδου (με αστερίσκο οι αγώνες που έγιναν στην έδρα της ομάδας με πλεονέκτημα).
Ημιτελικοί
Κ.Π. 1=1ος αγώνας κανονικής περιόδου, Κ.Π. 2=2ος αγώνας κανονικής περιόδου, P.O. 1=1ος αγώνας των playoffs, P.O. 2=2ος αγώνας των playoffs, P.O. 3=3ος αγώνας των playoffs
Εξωτερικοί σύνδεσμοι
Κατηγορία:Α1 εθνική κατηγορία καλαθοσφαίρισης γυναικών Πρωταθλημα Ελλαδος Α1 Γυναικών 2012 2013 Πρωταθλημα Ελλαδος Α1 Γυναικών 2012 2013
Gedit
Το gedit είναι πρόγραμμα επεξεργασίας κειμένου (αγγλικά: text editor) σχεδιασμένο για το γραφικό περιβάλλον εργασίας GNOME, του οποίου και αποτελεί τον επίσημο επεξεργαστή κειμένου. Είναι προεπιλεγμένο πρόγραμμα στην εγκατάσταση αρκετών διανομών Linux, όπως το Ubuntu και το Debian. Από το Δεκέμβριο του 2008 διατίθεται και για το λειτουργικό σύστημα Microsoft Windows. Το gedit είναι ελεύθερο λογισμικό, αδειοδοτημένο με την GNU General Public License (GNU GPL).
Χαρακτηριστικά
Το gedit είναι το προεπιλεγμένο πρόγραμμα επεξεργασίας κειμένου του GNOME και ακολουθεί τις σχεδιαστικές αρχές και την φιλοσοφία που το διέπουν. Οι χρήστες μπορούν να επεξεργαστούν αρχεία απλού κειμένου (αγγλικά: plain text) καθώς και να επιτελέσουν άλλες εργασίες όπως για παράδειγμα η επεξεργασία αρχείων που περιέχουν πηγαίο κώδικα. Το πρόγραμμα υποστηρίζει πληθώρα κωδικοποιήσεων χαρακτήρων και καλύπτει πλήρως την κωδικοποίηση UTF-8.
Παρέχονται αρκετές δυνατότητες, όπως αποκοπή, αντιγραφή και επικόλληση, αναίρεση/επανάληψη, αναδίπλωση κειμένου, εύρεση ή/και αντικατάσταση φράσης, αρίθμηση γραμμών και υπογράμμιση της τρέχουσας γραμμής. Το gedit έχει επίσης δυνατότητα εκτύπωσης, προεπισκόπησης εκτύπωσης καθώς και διαμόρφωσης σελίδας. Ένα αρχείο κειμένου μπορεί να εξαχθεί και σαν αρχείο PDF, PostScript ή SVG. Στο πρόγραμμα συμπεριλαμβάνεται και ορθογραφικός έλεγχος για αρκετές γλώσσες. Πέραν αυτών, η λειτουργικότητα του προγράμματος μπορεί να επεκταθεί με τη χρήση προσθέτων (αγγλικά: plug-in) που παρέχονται από την ομάδα ανάπτυξης του gedit ή ανεξάρτητους προγραμματιστές. Τα πρόσθετα μπορούν να δημιουργηθούν σε Python ή C. Ο χρήστης μπορεί, εφόσον έχει τις απαραίτητες γνώσεις, να δημιουργήσει τα δικά του πρόσθετα. Πρόσθετα μπορούν να ευρεθούν στο πακέτο gedit-plugins και στο Διαδίκτυο.
Το gedit επιτρέπει την επεξεργασία πολλών αρχείων ταυτόχρονα, με κάθε αρχείο να προβάλλεται σε δική του καρτέλα (tab) στο γραφικό περιβάλλον εργασίας. Επίσης δίδεται η δυνατότητα επεξεργασίας απομακρυσμένων αρχείων. Εάν ένα ανοιγμένο αρχείο υποστεί τροποποιήσεις από άλλο πρόγραμμα, το gedit αυτομάτως ανιχνεύει ότι συνέβη αλλαγή και δίνει την δυνατότητα στο χρήστη να ξαναφορτώσει το συγκεκριμένο αρχείο. Ένα από τα βασικά χαρακτηριστικά του προγράμματος είναι η επισήμανση συντακτικού (αγγλικά: syntax highlighting) για πληθώρα γλωσσών προγραμματισμού, όπως η C, η C++, η Java, η Perl και η Python, καθώς και γλωσσών σήμανσης, όπως η HTML και η XHTML. Το gedit περιλαμβάνει και άλλες δυνατότητες που επιτρέπουν την ευκολότερη συγγραφή κώδικα, όπως κονσόλα για την σύνταξη και εκτέλεση κώδικα σε Python και σύνδεση με το κέλυφος bash, με την χρήση των κατάλληλων προσθέτων.
Εξωτερικοί σύνδεσμοι
Κατηγορία:Ελεύθερο λογισμικό Κατηγορία:Διορθωτές κειμένου Κατηγορία:Λογισμικό που χρησιμοποιεί GTK+
Γαβριήλ Δ΄
Ο Γαβριήλ ήταν Μητροπολίτης Ιωαννίνων, Πατρών και Οικουμενικός Πατριάρχης κατά τον 18ο αιώνα.
Γεννήθηκε στη Σμύρνη και καταγόταν από αριστοκρατική οικογένεια. Ήταν σεμνός και απλός στους τρόπους, ελεήμων, πράος και θερμός εραστής της εκκλησιαστικής τάξης και ακολουθίας.
Έγινε πρωτοσύγκελλος της Μητρόπολης Σμύρνης επί Μητροπολίτου Νεοφύτου. Προήχθη σε επίσκοπος Μοσχονησίων και έπειτα εξελέγη Μητροπολίτης Ιωαννίνων, όπου παρέμεινε μέχρι τον Απρίλιο του 1771, οπότε έγινε μητροπολίτης Παλαιάς Πάτρας.
Στις 8 Οκτωβρίου 1780 εξελέγη Οικουμενικός Πατριάρχης και ανέλαβε καθήκοντα στις 12 Δεκεμβρίου. Επί της πατριαρχίας του αποκατέστησε τον Αθανάσιο Πάριο, ο οποίος είχε καθαιρεθεί για τη διαμάχη περί των κολλύβων και μνημοσύνων, καταδίκασε όμως το βιβλίο «περί της συνεχούς Μεταλήψεως» και επέβαλε επιτίμια σε όσους το διαβάσουν. Το 1784 εξέδωσε το Τυπικό του Αγίου Όρους, το οποίο οριοθετούσε τις διοικητικές και εκτελεστικές αρμοδιότητες των οργάνων του.
Μετά το Πάσχα του 1785 αρρώστησε και πέθανε στις 29 Ιουνίου. Ετάφη στον ίδιο τάφο με τον προκάτοχό του, στο προαύλιο του Ιερού Ναού των Ασωμάτων (Παμμεγίστων Ταξιαρχών) στο Μέγα Ρεύμα.
Πηγές
Κατηγορία:Πατριάρχες Κωνσταντινουπόλεως Κατηγορία:Μητροπολίτες Παλαιών Πατρών Κατηγορία:Μητροπολίτες Ιωαννίνων Κατηγορία:Επίσκοποι του 18ου αιώνα Κατηγορία:Μικρασιατικός Ελληνισμός
Μεξικάλι
Το Μεξικάλι είναι η πρωτεύουσα της μεξικανικής πολιτείας Μπάχα Καλιφόρνια, έδρα του δήμου Μεξικάλι, και δεύτερη μεγαλύτερη πόλη της πολιτείας μετά την Τιχουάνα. Σύμφωνα με την απογραφή του 2010 είχε πληθυσμό 689.775, ενώ η μητροπολιτική περιοχή της πόλη φτάνει τους 936.826 κατοίκους.
Ο πληθυσμός της πόλης διατηρεί υψηλό επίπεδο εκπαίδευσης και ειδίκευσης. Το βιοτικό επίπεδο είναι ένα από τα υψηλότερα στο Μεξικό. Καθώς η πόλη έχει εκσυγχρονιστεί και έχει γίνει διεθνές κέντρο σε μια περιοχή της ερήμου, διατηρεί μια αρκετά μεγάλη μεσαία τάξη και μια ακόμη μεγαλύτερη ανώτερη τάξη. Στο Μεξικό, το Μεξικάλι χαρακτηρίζεται από τις σημαντικές επενδύσεις στον τομέα της εκπαίδευσης καθώς και τα χαμηλά επίπεδα ανεργίας.
Η οικονομία του Μεξικάλι βασιζόταν ιστορικά στα γεωργικά προϊόντα και μέχρι σήμερα αποτελούν μεγάλος μέρος της τοπικής οικονομίας. Με τη πάροδο των ετών, η οικονομία της πόλης σταδιακά εγκατέλειψε τη γεωγραγική παραγωγή και άρχισε να βασίζεται στην βιομηχανία. Εταιρείες όπως η Mitsubishi, η Honeywell, η Νεστλέ, η Coca Cola και η Goodrich Corporation έχουν κατασκευάσει εγκαταστάσεις στην πόλη και τη μητροπολιτική περιοχή της. Η εγγύτητα του Μεξικάλι στις Ηνωμένες Πολιτείες έχει μετατρέψει την πόλη σε ένα δημοφιλή τουριστικό προορισμό με τουρίστες κυρίως από την Αριζόνα, την Καλιφόρνια και τη Νεβάδα. Η πόλη είναι γνωστή για τις πολλές αθλητικές εγκατάστασεις που έχει, όπως η αρένα ταυρομαχίων Πλάζα Καλάφια.
Το Μεξικάλι ιδρύθηκε στις 14 Μαρτίου 1903, στα σύνορα ΗΠΑ και Μεξικού,δίπλα στην αδελφή πόλης Καλέξικο, Καλιφόρνια με το οποίο σχηματίζουν μια ενιαία μητροπολιτική περιοχή, τη Καλέξικο-Μεξικάλι. Το Μεξικάλι έχει επίσης τη διάκριση ότι είναι η βορειότερη πόλη της Λατινικής Αμερικής.
Εξωτερικοί σύνδεσμοι
Κατηγορία:Πόλεις του Μεξικού
Θεοδώριχος του Λάνντσμπερκ
Βιογραφία
Ήταν ο δευτερότοκος γιος του Ερρίκου Γ΄ του επιφανούς, μαργράβου του Μάισσεν και της Κωνσταντίας των Μπάμπενμπερκ, κόρης του Λεοπόλδου ΣΤ΄ δούκα της Αυστρίας και της Θεοδώρας Αγγελίνας.
Το 1261 ο πατέρας του απέσπασε το Λάνντσμπερκ από τη Λουσατία και, μετά τον Πόλεμο για τη Διαδοχή στη Θουριγγία το 1265, το έδωσε στον Θεοδώριχο. Η περιοχή περιελάμβανε το δυτικότερο μέρος της Λουσατίας μεταξύ των ποταμών Ζάαλε και Μούλντε, που είναι γύρω από το κάστρο Λάνντσμπερκ. Η μαρκιωνία περιείχε τς πόλεις Ντέλιτσς, Λάιπτσιχ (Λειψία), Γκρόιτσς, τις ιδιοκτησίες ως το Τσβίκαου και Γκρίμμα και την κατοικία στο Βάισσενφελς. Η δημιουργία ενός φέουδου υποτελούς στον βασιλιά χωρίς τη συγκατάθεσή του, ήταν αντίθετο με τις διατάξεις, αλλά ήταν η περίοδος της μεσοβασιλείας (1254-73) και δεν είχε κυρώσεις. Η πράξη επέφερε άγριες κληρονομικές διαμάχες από τον μεγαλύτερο αδελφό του Αβέρτο Β΄ και τους γιούς αυτού.
Ως την εκλογή του Ροδόλφου Α΄ των Αψβούργων της Γερμανίας, ο Θεοδώριχος ήταν αρχικά με τον αντίπαλό εκείνου, τον Ότακαρ Β΄ της Βοημίας, αλλά έπειτα επέλεξε να μείνει ουδέτερος. Απένειμε στους κατοίκους της Λειψίας σημαντικά αστικά προνόμια· ακολούθησε την Πρωσική Σταυροφορία των Τευτόνων ιπποτών.
Ο Θεοδώριχος απεβίωσε το 1285 επιστρέφοντας από τη Σιλεσία, όπου μνήστευσε την κόρη του Γκέρτρουντε με τον Μπόλκο Α΄ των Πιάστ δούκα περιοχών εκεί. Τάφηκε στο πρώην αββαείο του Ζόισσλιτς, τώρα μέρος του Νύνχριτς στη Σαξονία. Το 1291 απεβίωσε ο γιος του Φρειδερίκος-Τούτα χωρίς άρρενες απογόνους. Το Λάνντσμπερκ πωλήθηκε στο μάργραβο του Βρανδεμβούργου, από τον Οίκο των Ασκάνια.
Οικογένεια
Νυμφεύτηκε το 1258 με την Ελένη, κόρη του Ιωάννη Α΄ μαργράβου του Βρανδεμβούργου και είχε τέκνα:
Παραπομπές
Κατηγορία:Οίκος των Βέττιν
Σερβικές βουλευτικές εκλογές 1992
Οι πρόωρες κοινοβουλευτικές εκλογές διεξήχθησαν στη Σερβία στις 27 Απριλίου του 1992 στα πλαίσια της Γιουγκοσλαβίας. Στους εκλογικούς καταλόγους είχαν εγγραφεί 6.774.995 πολίτες, η προσέλευση ήταν 4.723.711 ή 69,72%.
Από τα αξιοσημείωτα των εκλογών ο Ζέλικο Ραζνάτοβιτς. γνωστός σαν "Αρκάν", πρόεδρος της Όμπιλιτς Βελιγραδίου, κατέβηκε σαν ανεξάρτητος στις εκλογές και μόνο στην εκλογική περιφέρεια της Πρίστινα όπου κέρδισε 5 έδρες.
Πηγές
Κατηγορία:Σερβικές βουλευτικές εκλογές Κατηγορία:Εκλογές στη Γιουγκοσλαβία
Ford Scorpio
Το Ford Scorpio ήταν ένα μεσαίο πολυτελές αυτοκίνητο της κατηγορίας E, που κατασκευάστηκε από τη γερμανική πλευρά της αυτοκινητοβιομηχανίας Ford, από τις 1 Νοεμβρίου 1985 έως τις 31 Ιουλίου 1998, σε δύο γενιές. Κατά την περίοδο παραγωγής του, ήταν το μεγαλύτερο μοντέλο στην παλέτα της Ford Ευρώπης. Αντικατέστησε το Ford Granada.
Πρώτη γενιά
Η πρώτη γενιά του μοντέλου εξελίχθηκε υπό τον κωδικό «DE-1» επειδή είχε σκοπό τις ευρωπαϊκές κατηγορίες μεγέθους D και E, ενώ βασίστηκε σε μεγάλο βαθμό στο αμέσως μικρότερο Ford Sierra (της μεσαίας κατηγορίας D), καθώς χρησιμοποίησε μια μακρύτερη εκδοχή της πλατφόρμας του. Επίσης, ακολούθησε μια περαιτέρω σχεδιαστική εξέλιξη της σχεδιαστικής φιλοσοφίας του Sierra και της τρίτης γενιάς του Ford Escort (της μικρομεσαίας κατηγορίας C).
Αρχικά το μοντέλο κυκλοφόρησε μόνο σε 5-πορτη εκδοχή hatchback, αν και σύντομα η Ford διαπίστωσε ότι η στρατηγική αυτή ήταν λανθασμένη και, σταδιακά, τη διόρθωσε με την προσθήκη 2 επιπρόσθετων εκδοχών αμαξώματος, οι οποίες και αναφέρονται παρακάτω.
Ειδικότερα στο Ηνωμένο Βασίλειο και στην Ιρλανδία, η πρώτη γενιά του Scorpio διατήρησε την ονομασία του προκατόχου και κυκλοφόρησε ως Ford Granada τρίτης γενιάς, ενώ η ονομασία Scorpio υιοθετήθηκε μόλις με την εισαγωγή της δεύτερης γενιάς του Scorpio.
Ανανέωση του 1992
thumb|left|Ford Scorpio σεντάν του 1992 στη [[Γερμανία. Πρόκειται για την εκδοχή μετά τη δεύτερη ανανέωση.]]
Διατηρήθηκε στην αρχική του μορφή έως τις 29 Φεβρουαρίου 1992 στην παραγωγή, αν και είχε προηγηθεί μια μικρή ανανέωση τον Δεκέμβριο του 1989, όταν και προστέθηκε μια 4-πορτη σεντάν εκδοχή. Μια πιο έντονη ανανέωση μπήκε στην παραγωγή και κυκλοφόρησε στην αγορά τον Μάρτιο του 1992 και τότε, ταυτόχρονα, προστέθηκε στην παλέτα των εκδόσεων και μια 5-πορτη εκδοχή station wagon.
Το καλοκαίρι του 1993, για τη σεζόν (model year) του 1994 το μοντέλο απέκτησε και στάνταρ 2 μπροστινούς αερόσακους, αν και σε κάποιες χώρες αυτός του συνοδηγού χρεωνόταν έξτρα, κάτι που συνέβη και στη δεύτερη γενιά του Scorpio. Ένα μελανό σημείο όμως, τόσο της πρώτης γενιάς, όσο και της δεύτερης (καθώς βασίστηκε στο ίδιο σασί με την πρώτη), ήταν ότι το Scorpio υπήρξε το τελευταίο μοντέλο της ευρωπαϊκής Ford όπου το ντεπόζιτο καυσίμων ήταν στο πίσω άκρο του αμαξώματος (και μάλιστα καταλαμβάνοντας ολόκληρο τον χώρο κάτω από την «ουρά») αντί στο κέντρο του αμαξώματος, έχοντας έτσι εξαιρετικά υψηλό κίνδυνο έκρηξης και εκδήλωσης πυρκαγιάς μετά από οπίσθια πρόσκρουση.
Η παραγωγή της πρώτης γενιάς συνεχίστηκε έως το καλοκαίρι του 1994.
Merkur Scorpio
thumb|left|Merkur Scorpio 2.9 Ghia του 1989.
Δήμος Ερμουπόλεως
Ο Δήμος Ερμουπόλεως ήταν ένας από τρεις δήμους στους οποίους χωριζόταν διοικητικά η Σύρος την περίοδο που ίσχυσε το σχέδιο Καποδίστριας. Συστάθηκε το 1835 και λειτούργησε μέχρι το 2010, οπότε καταργήθηκε με το σχέδιο Καλλικράτης και ενταχθηκε στο Δήμο Σύρου - Ερμούπολης Περιλάμβανε την πρωτεύουσα του νομού Κυκλάδων, Ερμούπολη και το νοτιοανατολικό τμήμα του νησιού. Ο δήμος είχε πληθυσμό 13.400 κατοίκους σύμφωνα με την απογραφή του 2001. Έδρα του δήμου ήταν η Ερμούπολη.
Ford Scorpio
Merkur Scorpio
Επίσης, το αρχικό Scorpio κυκλοφόρησε στη Βόρεια Αμερική από τα μέσα του 1987, ως Merkur Scorpio, σε κάποιες επιλεγμένες αντιπροσωπείες Lincoln - Mercury, τις σεζόν του 1988 και του 1989. Ωστόσο, η εκδοχή αυτή δεν γνώρισε αξιόλογη απήχηση στην αμερικανική αγορά, με αποτέλεσμα την οριστική διακοπή της το 1989, ενώ μαζί με τη διακοπή της, η Ford Βόρειας Αμερικής απέσυρε και την βραχύβια εταιρεία Merkur. Για την ιστορία, η εταιρεία αυτή είχε προσφέρει μόνο 2 μοντέλα, το Merkur Scorpio (1987 - 1989) και το λίγο μικρότερο Merkur XR4Ti (1984 - 1989) που ήταν μια 3-πορτη hatchback εκδοχή του ευρωπαϊκού μοντέλου υψηλών επιδόσεων Ford Sierra XR4i.
Όλα τα Merkur Scorpio συνδυάστηκαν με τον κινητήρα βενζίνης Cologne 2.9 λίτρων V6. Η συντριπτική πλειοψηφία των αντιτύπων στις ΗΠΑ έφερε το 4-τάχυτο αυτόματο κιβώτιο A4LD και ένας μικρός αριθμός το 5-τάχυτο χειροκίνητο κιβώτιο T-9, ενώ στον Καναδά όλα ανεξαιρέτως προσφέρθηκαν αποκλειστικά με το 4-τάχυτο αυτόματο κιβώτιο.
Δήμος Ερμουπόλεως
Ο δήμος περιλάμβανε τα παρακάτω δημοτικά διαμερίσματα και οικισμούς:
Ford Scorpio
Δεύτερη γενιά
Η δεύτερη γενιά του Ford Scorpio παρουσιάστηκε στο Σαλόνι Αυτοκινήτου του Παρισιού στις 1 Οκτωβρίου 1994 και μπήκε στη μαζική παραγωγή αμέσως μετά, στις 10 Οκτωβρίου 1994. Αυτή την φορά, ήταν διαθέσιμο μόνο σε εκδοχές 4-πορτο σεντάν και 5-πορτο station wagon, καθώς δεν υπήρχε πλέον hatchback έκδοση. Σε μεγάλο βαθμό, είχε βασιστεί στο σασί της πρώτης γενιάς, ενώ και όλοι οι κινητήρες ήταν οι ίδιοι με αυτούς των τελευταίων ετών της πρώτης γενιάς. Από την άλλη, είχαν γίνει πολλές βελτιώσεις στην ανάρτηση (μεταξύ των οποίων, προστέθηκε και σύστημα διατήρησης σταθερού ύψους στην πίσω ανάρτηση των μοντέλων station wagon) και στην οδική συμπεριφορά, ενώ είχε επανασχεδιαστεί πλήρως στο σαλόνι και στην εξωτερική αισθητική, με νέα φώτα, γρίλια και χειρολαβές.
Δήμος Ερμουπόλεως
Εξωτερικοί Σύνδεσμοι
Ερμούπολη Δ
Αρχαιολογικό Μουσείο Νεμέας
Το Αρχαιολογικό Μουσείο Νεμέας είναι μουσείο στη Νεμέα του Νομού Κορινθίας, στην Περιφέρεια Πελοποννήσου της Ελλάδας. Κατασκευάστηκε από το Πανεπιστήμιο της Καλιφόρνια και δόθηκε στο Ελληνικό Δημόσιο το 1984. Το μουσείο βρίσκεται στην είσοδο του αρχαιολογικού χώρου της Νεμέας. Εκτίθενται ευρήματα από αυτή την τοποθεσία και τις γύρω περιοχές, από τη Χαλκολιθική περίοδο έως την πρώιμη βυζαντινή εποχή.
Ford Scorpio
Το ζήτημα της αισθητικής
thumb|left|Ford Scorpio station wagon του 1995.
Η εξωτερική εμφάνιση, ωστόσο, αν και είχε εμφανώς έντονες επιδράσεις από τα αμερικανικά Ford (μολονότι δεν κυκλοφόρησε ποτέ στη Βόρεια Αμερική), αυτή την φορά ήταν σκανδαλώδης, καθώς μπροστά έφερε προβολείς βολβοειδείς, περίεργης αισθητικής, και μια γρίλια που δεν «έδενε» αισθητικά με αυτούς, ενώ όλα τα πίσω φώτα σχημάτιζαν μια πολύ λεπτή γραμμή που εφαπτόταν με τον προφυλακτήρα. Αντιθέτως, το station wagon είχε μια εντελώς συμβατική αισθητική εμφάνιση στο πίσω μέρος. Μάλιστα είναι εντυπωσιακό ότι η Ford δεν έδωσε ποτέ στη δημοσιότητα το όνομα του σχεδιαστή, κάτι εξαιρετικά σπάνιο στην ιστορία της παγκόσμιας αυτοκίνησης! Από την άλλη, ισχυρίστηκε τότε ότι το μοντέλο είχε καταφέρει να εκπληρώσει τους στόχους των πωλήσεων που είχε θέσει η εταιρεία, αν και ποτέ δεν ανέφερε ποιοί ήταν αυτοί οι στόχοι. Υπήρξαν, πάντως, κάποιες ανεπίσημες αναφορές ότι ο άγνωστος αυτός σχεδιαστής ήταν «πολύ περήφανος» για αυτή τη δουλειά του. thumb|left|Το πίσω μέρος του [[Πλευρά οδήγησης|δεξιοτίμονου Ford Scorpio 2.9 V6 24V Automatic της αρχικής λεζάντας. Η εξωτερική αυτή βαφή ήταν η μοναδική που μπορούσε να αμβλύνει κάπως το περίεργο σχήμα των πίσω φώτων.]]
Αρχαιολογικό Μουσείο Νεμέας
Εξωτερικοί σύνδεσμοι
Κατηγορία:Δήμος Νεμέας Νεμεα
Ford Scorpio
Το ζήτημα της αισθητικής
Παρά την αμφιλεγόμενη αυτή αισθητική, το μοντέλο απέσπασε εξ αρχής εγκωμιαστικά σχόλια από τον Τύπο για το πολυτελές σαλόνι, το κράτημα / οδική συμπεριφορά, καθώς και τις επιδόσεις του. Μεταξύ αυτών, ήταν ο Έντουαρντ Στόμπαρτ (Edward Stobart), όπως και ο Τζέρεμι Κλάρκσον (Jeremy Clarkson) της γνωστής βρετανικής εκπομπής Top Gear, που δήλωσε ότι ήταν «καλοφτιαγμένο, με εξαιρετικά καλό εξοπλισμό και, ως προς το μέγεθός του, με καλό value for money». Όλα αυτά, όμως, επισκιάστηκαν συντριπτικά από τις αρνητικές κριτικές που εισέπραξε από τον Τύπο και, ακόμα περισσότερο, από το ευρύ κοινό για την εξωτερική του εμφάνιση, που θεωρήθηκε ως υπερβολικά άσχημη και, επιπλέον, με τεράστια αναντιστοιχία μεταξύ της μπροστινής και της πίσω αισθητικής. Είναι χαρακτηριστικό ότι υπήρξαν τότε έντυπα μέσα που αφιέρωσαν ολόκληρες σελίδες σχετικά με την εξωτερική αισθητική του Ford Scorpio δεύτερης γενιάς, με πλήθος από αρνητικά έως απαξιωτικά σχόλια, θεωρώντας το ως ένα από τα ασχημότερα μοντέλα στη σύγχρονη ιστορία της αυτοκίνησης, καθώς με πολλά ειρωνικά παρατσούκλια, τόσο από τον Τύπο, όσο και από το ευρύ κοινό.
Τελική διακοπή
thumb|left|Ford Scorpio 2.3 Ghia X του 1998.
Ο λόγος ήταν ότι καθώς η Ford εξαγόρασε τις μάρκες πολυτελείας Jaguar το 1990 και Volvo το 1998, αυτές οι εξαγορές πρακτικώς της προσέφεραν άμεση πρόσβαση στην κατηγορία των ευρωπαϊκών πολυτελών αυτοκινήτων χωρίς να χρειάζεται άμεσος αντικαταστάτης του Scorpio. Γενικώς, θεωρήθηκε τότε ότι το Volvo S80 πρώτης γενιάς του 1998 - 2006 και η Jaguar S-Type του 1999 - 2007 ανέλαβαν τον ρόλο των ανεπίσημων διαδόχων του μέσα στον τότε Όμιλο της Ford. Παράλληλα, υπήρξαν φόβοι ότι ενδεχόμενη εισαγωγή ενός αντικαταστάτη του Scorpio από την ίδια την Ford θα δημιουργούσε εσωτερικό ανταγωνισμό, «κλέβοντας» πωλήσεις από τα δύο αυτά πολυτελή μοντέλα.
Εξωτερικοί σύνδεσμοι
Κατηγορία:Μοντέλα Ford Κατηγορία:Αυτοκίνητα πολυτελείας Κατηγορία:Γερμανικά αυτοκίνητα
Ταπετσαρία
Ταπετσαρία είναι το υλικό, συνήθως ύφασμα, χαρτί ή άλλο υλικό με το οποίο επενδύονται έπιπλα και εσωτερικοί τοίχοι. Ο όρος αυτός έχει ελληνική προέλευση, από τη λέξη «τάπης» (βλ. ο τάπης = χαλί) που υπάρχει για την υφασμάτινη επένδυση των πατωμάτων για να μην είναι κρύα τον χειμώνα.
Ο όρος αξιοποιήθηκε και στα ιταλικά (βλ. tappeto) και αφορούσε κυρίως τα χαλιά και τις υφασμάτινες επενδύσεις των τοίχων. Η επένδυση γινόταν και για αισθητικούς λόγους αλλά και για προστασία από την υγρασία.
Ιστορικά, ταπετσαρία σήμαινε η επένδυση των τοίχων, η οποία για αιώνες αποτελούσε σημαντικό μέρος της υφαντουργίας, καθώς σχεδόν όλες οι επενδύσεις από φυτικές ή ζωικές ίνες, ήταν υφαντές σε αργαλειούς και προορίζονταν για τοιχοποιίες. Πολύ αργότερα, το υλικό της επένδυσης των τοίχων εξελίχθηκε σε χάρτινη επένδυση.
Ο όρος ταπετσαρία, στη συνέχεια, επεκτάθηκε και στην επένδυση των επίπλων (βλ. tappezzeria, tapisserie, upholstery). Μεγάλο μέρος των επίπλων σήμερα είναι «ταπετσαρισμένα» με ύφασμα ή δέρμα ή άλλο συνθετικό υλικό. Ταπετσαρία ονομάζουμε και την επένδυση των καθισμάτων του εσωτερικού χώρου των αυτοκινήτων, των πλοίων ή των αεροπλάνων.
Ο εξειδικευμένος τεχνίτης ονομάζεται «ταπετσέρης» ή «ταπετσιέρης».
Κατηγορία:Υλικά
Κλοντ-Ντενίς Ραφενέλ
Γεννήθηκε στη Vesoul (Haute-Saône). Έμεινε 4 χρόνια - 1818-1822 - στη Σμύρνη όπου υπηρέτησε στο Γαλλικό προξενείο, που τον τοποθέτησε σαν ακόλουθο. Στην ίδια πόλη συνεργάστηκε στην εφημερίδα Le Spectateur oriental που αρχικά τηρούσε φιλοτουρκική στάση. Εκεί, ο Ραφενέλ άρχισε να γράφει L'Histoire des événements de la Grèce. Ο πρώτος τόμος βγήκε το 1822 στο Παρίσι. Μόλις γύρισε στη Γαλλία, ζούσε συχνά στον Lafayette που τον διόρισε ιδιωτικό καθηγητή των εγγόνων του όταν ταξίδεψε στην Αμερική το 1824 και το 1825. Στον Lafayette, ο Ραφενέλ συνάντησε Γάλλους φιλέλληνες. Ταυτόχρονα, συνέχισε να γράφει τον 2ο και τον 3ο τόμο της Histoire des événements de la Grèce ( δηλαδή Continuation de l'Histoire des événements de la Grèce και Histoire complète des événements de la Grèce) που βγήκανε σχετικά το 1824 και το 1825. Το έργο του «Ιστορικά Γεγονότα στην Ελλάδα» («L’Histoire Des Evenements De La Grece» ή πιο ακριβώς Histoire complète...) όπου εξιστορούσε αναλυτικά τα μέχρι τότε συμβάντα και που εξέδωσε το 1825  αποτελεί την 2η έκδοση της Histoire des événements. Ακολούθως, το καλοκαίρι του 1826, πήγε στην Ελλάδα μέσω της Μασσαλίας. Κοντά στο Ναύπλιο έγινε μέλος του Τάγματος των Φιλελλήνων  του Φαβιέρου, κι έπειτα, το Δεκέμβρη του 1826, συμμετείχε μαζί του στην ηρωϊκή εισβολή στην πολιορκούμενη Ακρόπολη των Αθηνών όπου φονεύθηκε  στις 27/01/1827.
Παραπομπές
Κατηγορία:Γάλλοι συγγραφείς Κατηγορία:Γάλλοι φιλέλληνες
Δειγματοληψία
Δειγματοληψία στη στατιστική είναι η τεχνική της επιλογής ενός μέρους του πληθυσμού (το οποίο ονομάζεται δείγμα). Με την ορολογία πληθυσμός εννοούμε ένα πλήθος παρατηρήσεων ή μετρήσεων ο οποίος μπορεί να αποτελεί ένα πεπερασμένο ή άπειρο πλήθος στοιχείων (ονομάζεται μέγεθος του πληθυσμού και συμβολίζεται με N). Το πλήθος των στοιχείων ενός δείγματος ονομάζεται μέγεθος του δείγματος και συμβολίζεται με n. Όταν έχουμε ένα πληθυσμό μπορούμε κατά την δειγματοληψία είτε επανατοποθετώντας το στοιχείο πάλι πίσω στο πληθυσμό είτε χωρίς επανατοποθέτηση. Η πρώτη περίπτωση ονομάζεται δειγματοληψία με επανατοποθέτηση ενώ η δεύτερη περίπτωση ονομάζεται δειγματοληψία χωρίς επανατοποθέτηση. Στην δειγματοληψία χωρίς επανατοποθέτηση το κάθε στοιχείο του πληθυσμού μπορεί να επιλεγεί το πολύ μόνο μια φορά. Όταν η επιλογή του στοιχείου μέσα από το πληθυσμό γίνεται με τέτοιο τρόπο ώστε μα επιλέγεται με την ίδια πιθανότητα οποιοδήποτε στοιχείο του πληθυσμού τότε το δείγμα αυτό ονομάζεται τυχαίο δείγμα.
Ο όρος δειγματοληψία υποδηλώνει την στατιστική διερεύνηση του μέρους (δείγμα) ενός συνόλου (πληθυσμός), με σκοπό την διεξαγωγή συμπερασμάτων για το σύνολο αυτό.
Στατιστική μονάδα
Στατιστική μονάδα είναι το στοιχείο ενός συνόλου το οποίο ερευνάται ως προς μία ή περισσότερες ιδιότητες (χαρακτηριστικά). Π.χ. η οικογένεια μιας πόλης ή μιας χώρας η οποία ερευνάται ως προς τον αριθμό παιδιών ή ως προς το ύψος του εισοδήματος, ο υπάλληλος μιας επιχείρησης ο οποίος ερευνάται ως προς το μέγεθος του μισθού ή ως προς τον αριθμό ετών υπηρεσίας, κ.ο.κ. αποτελούν στατιστικές μονάδες.
Πληθυσμός
Στη στατιστική, ο όρος «πληθυσμός» είναι το σύνολο των στατιστικών μονάδων οι οποίες ερευνώνται ως προς μία ή περισσότερες ιδιότητες (χαρακτηριστικά). Π.χ. το σύνολο των οικογενειών μιας πόλης ή μιας χώρας, οι οποίες ερευνώνται ως προς το ύψος του εισοδήματος, αποτελεί τον ερευνώμενο πληθυσμό, κ.ο.κ.
Δειγματοληπτικό πλαίσιο
Στην απλούστερή του μορφή το δειγματοληπτικό πλαίσιο (frame) είναι μια λίστα από στοιχεία (elements) που καλύπτουν τον ερευνώμενο πληθυσμό (πληθυσμό στόχο). Μπορεί να αποτελείται από μια φυσική λίστα, όπως ένας κατάλογος, ένα output από υπολογιστή, μια μαγνητική ταινία, ένας τηλεφωνικός κατάλογος ή ένα σύνολο καρτών. Στις περιπτώσεις αυτές έχουμε το λεγόμενο πλαίσιο – λίστα (list frame). Μπορεί επίσης να είναι ένα οικοδομικό σχέδιο πόλεως ή αεροφωτογραφία μιας περιοχής ή γενικότερα μια γεωγραφική περιοχή, οπότε έχουμε το λεγόμενο area frame. Τέλος, μπορεί να αποτελείται από μια εννοιολογική λίστα όπως, για παράδειγμα, όλα τα αυτοκίνητα (γενικότερα, τροχοφόρα) που πάρκαραν σε κάποιο μέρος μεταξύ 8 π.μ. και 8 μ.μ. μετά τον μήνα Οκτώβριο.
Ο προσδιορισμός του πλαισίου παίζει σημαντικό ρόλο στο σχεδιασμό μιας δειγματοληπτικής έρευνας. Καθορίζει πόσο καλά καλύπτεται ο πληθυσμός επηρεάζει τη μέθοδο συλλογής της πληροφορίας και επιδρά στην αποτελεσματικότητά με την οποία λαμβάνεται ένα δείγμα. Συνεπώς το δειγματοληπτικό πλαίσιο αποτελεί βασική προϋπόθεση για την επιτυχία οποιασδήποτε δειγματοληπτικής έρευνας. Πρέπει να περιέχει όλο το δειγματοληπτούμενο πληθυσμό έτσι ώστε κάθε δειγματοληπτική μονάδα να έχει κάποια ευκαιρία επιλογής κατά τη δειγματοληψία. Σε αντίθετη περίπτωση, τα συμπεράσματα της έρευνας δεν μπορούν αξιόπιστα να γενικευτούν επαγωγικά στο σύνολο του ερευνώμενου πληθυσμού.
Δείγμα
Δείγμα είναι μια συλλογή δειγματοληπτικών μονάδων από το πλαίσιο.
Έστω η τυχαία μεταβλητή \,X που περιγράφει το χαρακτηριστικό που ερευνούμε. Επιλέγουμε με τυχαίο τρόπο n στοιχεία του πληθυσμού και συμβολίζουμε με την τιμή που παίρνει η τυχαία μεταβλητή για το στοιχείο αυτό. Το διάνυσμα ονομάζεται τυχαίο δείγμα μεγέθους n. Ο όρος "τυχαίο δείγμα" χρησιμοποιείται και για την αντίστοιχη τυχαία μεταβλητή , όπου οι τυχαίες μεταβλητές θεωρούνται ανεξάρτητες και ισόνομες (έχουν δηλαδή την ίδια συνάρτηση κατανομής).
Δειγματοληπτικό σφάλμα
Δειγματοληπτικό σφάλμα (sampling error) είναι η διαφορά μεταξύ της εκτίμησης μιας παραμέτρου που προκύπτει από την τυχαία επιλογή των δειγματοληπτικών μονάδων και τις αντίστοιχες υπολογισθείσας πληθυσμιακής παραμέτρου που προκύπτει από την καθολική έρευνα (απογραφή) του πληθυσμού. Φυσικά τα δύο μέτρα (εκτίμηση παραμέτρου και υπολογισθείσα πληθυσμιακή παράμετρος) πρέπει να προκύπτουν  με την ίδια διαδικασία μέτρησης. Όσο αυξάνεται το μέγεθος του δείγματος σε μία έρευνα τόσο ελαττώνεται το δειγματοληπτικό σφάλμα. Σε μία καθολική έρευνα το δειγματοληπτικό σφάλμα είναι μηδέν (διότι έχουμε ένα μοναδικό δείγμα).
Μη δειγματοληπτικό σφάλμα
Α. Ακαταλληλότητα του ερωτηματολογίου
Β. Σφάλματα ανταπόκρισης
Γ. Σφάλματα ερευνητή
Δ. Σφάλματα επεξεργασίας
Απλή τυχαία
Μια διαδικασία δειγματοληψίας θα ονομάζεται απλή τυχαία δειγματοληψία εάν σε ένα δείγμα μεγέθους n, όλοι οι δυνατοί συνδυασμοί των n στοιχειωδών μονάδων που μπορούν να σχηματιστούν από τον πληθυσμό των N στοιχειωδών μονάδων έχουν την ίδια πιθανότητα επιλογής.
Υπάρχουν δύο βασικοί λόγοι για αναλυτική μελέτη της απλής τυχαίας δειγματοληψίας:
α) Πολλές από τις βασικές αρχές της δειγματοληψίας μπορούν να ερμηνευθούν σε όρους της απλής τυχαίας δειγματοληψίας με εύκολη προσαρμογή αυτής σε περισσότερο σύνθετα σχέδια δειγματοληψίας.
Β) Η θεωρία της απλής τυχαίας δειγματοληψίας μπορεί, κάτω από ορισμένες προϋποθέσεις, να εξασφαλίσει ένα χρήσιμο οδηγό για την ακρίβεια η οποία πρέπει να αναμένεται από άλλα συγκεκριμένα σχέδια δειγματοληψίας, των οποίων οι τύποι είναι περισσότερο σύνθετοι.
Στρωματοποιημένη
Στην στρωματοποιημένη δειγματοληψία ο πληθυσμός N διαιρείται σε k υποπληθυσμούς (στρώματα): N1, N2, N3, …, Nk μονάδων, ούτως ώστε αφενός μεν να μην υπάρχει επικάλυψη μεταξύ των υποπληθυσμών (στρωμάτων) αφετέρου δε το σύνολο των μονάδων των υποπληθυσμών (στρωμάτων) να συνιστούν τον αρχικό πληθυσμό, δηλαδή:  N1 + N2+ …+Nk = Ν. Εάν λάβουμε απλό τυχαίο δείγμα από κάθε στρώμα, η διαδικασία είναι γνωστή σαν στρωματοποιημένη δειγματοληψία (ή κατά στρώματα τυχαία δειγματοληψία).
Ένα σχέδιο στρωματοποιημένης απλής τυχαίας δειγματοληψίας είναι αυτό που τα στοιχεία (δειγματοληπτικές μονάδες) του πληθυσμού χωρίζονται σε ομάδες, αναφερόμενες ως στρώματα, τέτοια που κάθε στοιχείο περιλαμβάνεται σε ένα και μόνο ένα στρώμα. Το δείγμα τότε επιλέγεται χρησιμοποιώντας ένα απλό τυχαίο δείγμα στοιχείων από κάθε στρώμα. Το δειγματοληπτικό πλαίσιο μπορεί να διαφέρει από στρώμα σε στρώμα ή μπορεί να είναι ομοιόμορφο σε όλα τα στρώματα. Εάν το δειγματοληπτικό πλαίσιο είναι ομοιόμορφο, το σχέδιο της δειγματοληψίας αναφέρεται ως ανάλογη (ποσοστιαία) στρωματοποιημένη δειγματοληψία.
Συστηματική
Για να λάβουμε ένα 10% δείγμα από έναν κατάλογο 730 καρτελλών, θα μπορούσαμε να επιλέξουμε ένα τυχαίο αριθμό μεταξύ 1 και 10, έστω 3, και να επιλέξουμε στη συνέχεια κάθε 10η καρτέλα μετά από αυτή. Δηλαδή, τις κάρτες που αριθμούνται με την σειρά 3η, 13η, 23η, κ.ο.κ. τελειώνοντας με την κάρτα που αριθμείται με σειρά 723. Ένα δείγμα αυτού του είδους είναι γνωστό σαν συστηματικό δείγμα επειδή η επιλογή της πρώτης του μονάδας [3] προσδιορίζει ολόκληρο το δείγμα. Η συστηματική δειγματοληψία έχει δύο πλεονεκτήματα σε σχέση με την απλή τυχαία δειγματοληψία. Είναι ευκολότερο να τραβήξουμε το δείγμα επειδή μόνο ένας τυχαίος αριθμός απαιτείται και κατανέμει το δείγμα, περισσότερο ομαλά επί του πλαισίου του πληθυσμού. Γι’ αυτό το λόγο η συστηματική δειγματοληψία συχνά δίνει περισσότερο ακριβή αποτελέσματα από την απλή τυχαία δειγματοληψία. Μερικές φορές η αύξηση την ακρίβεια είναι μεγάλη. Στη συνήθη δειγματοληψία (ρουτίνας), η συστηματική επιλογή του δείγματος έχει γίνει μία δημοφιλής τεχνική.
Δείγματα ομάδας
Η κατά συστάδες δειγματοληψία μπορεί επίσης να εφαρμοστεί και στην περίπτωση που το πλήθος των απλών στοιχείων του πληθυσμού είναι άγνωστο, άρα η α.τ.δ. και η στρωματοποιημένη δειγματοληψία δεν μπορούν να εφαρμοστούν. Επίσης, δεν είναι απαραίτητο να γνωρίζουμε το πλήθος των στοιχείων όλων των συστάδων, αλλά μόνο αυτών που τελικά θα επιλεγούν στο δείγμα. Έτσι το κόστος δημιουργίας ή/και επίσκεψης στις συστάδες του δείγματος και το κόστος συλλογής πληροφορίας από τις μονάδες του δείγματος είναι συνήθως μικρότερο από το αντίστοιχο κόστος που έχουμε στα άλλα σχέδια δειγματοληψίας που εξετάσαμε.
Βιβλιογραφία
Κατηγορία:Στατιστικές μέθοδοι
Sampling (statistics)
Γιώργος Ξεινός
Ο Γιώργος Ξεινός (Σχοινούδι Ίμβρου, 1944) είναι Έλληνας διηγηματογράφος, δοκιμιογράφος και συγγραφέας ιστορικών μελετών, Άρχων Προστάτης των Γραμμάτων του Οικουμενικού Πατριαραχείου.
Βιογραφία
Έμαθε τα πρώτα γράμματα στο σχολείο Σχοινουδίου όπου οι γονείς του υπηρετούσαν ως δάσκαλοι. Μετά τις γυμνασιακές του σπουδές στην Κεντρική Σχολή της Ίμβρου συνέχισε στο λύκειο της Θεολογικής Σχολής Χάλκης τα χρόνια όπου ο πατριάρχης Βαρθολομαίος, με τον οποίο τον συνδέει βαθιά φιλία από τα παιδικά χρόνια.
Το 1964 εγγράφηκε στην Ιατρική Σχολή του Πανεπιστημίου Θεσσαλονίκης, απ’ όπου αποφοίτησε το 1971. Υπηρέτησε τη θητεία υπαίθρου στη Λήμνο και στη συνέχεια άσκησε την ιατρική στη Θεσσαλονίκη, όπου ζει ως σήμερα.
Την εποχή της φοίτησής στο πανεπιστήμιο, όντας επικεφαλής του Καλλιτεχνικού Ομίλου της ΧΑΝΘ, ο οποίος οργάνωσε διαγωνισμούς πεζογραφίας και ποίησης και εξέδωσε το βραχύβιο περιοδικό «Ερέτες», γνωρίστηκε με τον λογοτεχνικό κόσμο της πόλης και συναναστράφηκε τους εκπροσώπους της λεγόμενης "Σχολής Θεσσαλονίκης", που σύχναζαν στο Γραφείο του Τηλέμαχου Αλαβέρα, εκδότη του περιοδικού "Νέα Πορεία", απ' όπου είχε εμφανιστεί επίσημα στη λογοτεχνία το 1968 , παραμένοντας ως το τέλος της έκδοσής του συνεργάτης, ενώ συνεργάστηκε και με άλλα λογοτεχνικά περιοδικά όπως την «Ευθύνη», τα «Ελιμειακά», την «Κινστέρνα» κ.α. Κατά καιρούς έχει παρουσιάσει σημαντικούς Τούρκους συγγραφείς, ανάμεσα στους οποίους τον Μεβλανά Τζελαλεντίν Ρουμί το 1968 και τον Ορχάν Παμούκ το 1991 και, αντίστοιχα, Έλληνες, όπως τον Ι. Μ. Παναγιωτόπουλο, στην Τουρκία.
Από το 1974 συμμετείχε σχεδόν αδιάλειπτα στο Διοικητικό Συμβούλιο της Εταιρίας Λογοτεχνών Θεσσαλονίκης της οποίας διετέλεσε πρόεδρος από το 2006 έως το 2013, συμβάλλοντας αποφασιστικά στην εξέλιξη των λογοτεχνικών και γενικότερα πνευματικών πραγμάτων.
Επίσης εξέδωσε επί μια τριακονταετία, το περιοδικό «Ιμβριώτικα» και είναι διευθυντής του Αρχείου Ίμβρου της Εταιρίας Μελέτης Ίμβρου και Τενέδου της οποίας υπήρξε εμπνευστής και κατ' επανάληψιν πρόεδρός της.
Τον Σεπτέμβριο του 2017, χειροθετήθηκε από τον Οικουμενικό Πατριάρχη Βαρθολομαίο και έλαβε το οφφίκιο του Άρχοντος Προστάτου των Γραμμάτων.
Έργο
Το αφηγηματικό του έργο «συνεχίζει το εσωτερικό διήγημα, το βασισμένο πάνω στον εσωτερικό μονόλογο (στον οποίο έχει παράδοση η Θεσσαλονίκη, φροντίζοντας να το καταστήσει επαγωγό» . Παρόλο που τα διηγήματά του έχουν έντονα τα στοιχεία του εσωτερικού μονολόγου της πεζογραφίας της Θεσσαλονίκης, δεν μένουν ανεπηρέαστα από άλλες τάσεις, όπως της πρωτοποριακής γαλλικής λογοτεχνίας , γεγονός που δεν επιτρέπει την αυστηρή κατάταξή τους.
Το δοκιμιακό του έργο, εκτός του πρώτου βιβλίου του, βρίσκεται διάσπαρτο σε περιοδικά και συλλογικά συγγράμματα απασχολείται κυρίως με τη θεωρία, την κριτική  και την ιστορία της λογοτεχνίας, ως συνέχειας και παράδοσης.
Γενικότερα θα έλεγε κανείς ότι η ιστορία και η ιστορικότητα αποτελούν ουσιώδες χαρακτηριστικό του συγγραφέα, ο οποίος παράλληλα με το καθαρά λογοτεχνικό του έργο έχει να παρουσιάσει σημαντικές ιστορικές συγγραφές άρθρων και ομιλίες, που αφορούν τον ελληνικό πολιτισμό και ιδιαίτερα τον χώρο της Καθ’ Ημάς Ανατολής, και έχουν δημοσιευθεί σε περιοδικά, συλλογικά συγγράμματα και επετηρίδες.
Ομοσπονδία Καλαθοσφαίρισης Βόρειας Ιρλανδίας
Η Ομοσπονδία Καλαθοσφαίρισης Βόρειας Ιρλανδίας (αγγλικά: Basketball Northern Ireland, BNI,) είναι το όργανο διοίκησης της καλαθοσφαίρισης στη Βόρεια Ιρλανδία. Εδρεύει στο Μπέλφαστ. Διοργανώνει εθνικά ερασιτεχνικά γυναικών και νέων της Βόρειας Ιρλανδίας.
Ιστορία
Ο οργανισμός στο παρελθόν ονομαζόταν «Ομοσπονδία Καλαθοσφαίρισης Όλστερ» (Ulster Basketball Association, UBA).
Λογότυπο
Το λογότυπο του οργανισμού έχει εξελιχθεί με το πέρασμα του χρόνου.
Εξωτερικοί σύνδεσμοι
Κατηγορία:Καλαθοσφαίριση στη Βόρεια Ιρλανδία
Ατάσου (Ουτάρ Πραντές)
Το Άτσου είναι πόλη και ένα ναγκάρ παντσαγιάτ στην Επαρχία Αουραΐγια, στην ομόσπονδη πολιτεία του Ουτάρ Πραντές στην Ινδία.
Δημογραφικά στοιχεία
Στην απογραφή του 2001 στην Ινδία,  το Ατάσου είχε πληθυσμό 10.602 κατοίκων. Οι άνδρες καταλαμβάνουν ποσοστό 54% και οι γυναίκες 46%. Έχει μέσο όρο αλφαβητισμού 66%, πάνω από τον εθνικό μέσο όρο του 59.5%, με το 61% να είναι άνδρες και το 39% γυναίκες. Το 17% του πληθυσμού είναι κάτω των 6 ετών.
Παραπομπές
Κατηγορία:Πόλεις της Ινδίας
Κομνήνειο Ημαθίας
Το Κομνήνειο είναι οικισμός της Κεντρικής Μακεδονίας στην Περιφερειακή Ενότητα Ημαθίας.
Γεωγραφικά - Ιστορικά στοιχεία
Το Κομνήνειο βρίσκεται στα βόρεια του ποταμού Αλιάκμονα, στους ανατολικούς πρόποδες του όρους Βέρμιο σε υψόμετρο 450 μέτρα ενώ απέχει περίπου 11 χλμ. Δ. από τη Βέροια (έδρα του δήμου) και 81 χλμ. Δ.-ΝΔ. από τη Θεσσαλονίκη. Μετά τους Βαλκανικούς πολέμους και την ανταλλαγή πληθυσμών, η Επιτροπή Αποκατάστασης Προσφύγων (ΕΑΠ) εγκατέστησε 26 οικογένειες (95 άτομα) προσφύγων και είχε χαρακτηριστεί αμιγώς προσφυγικό.
Aναφέρεται επίσημα, μετά τους Βαλκανικούς Πολέμους και την απελευθέρωση της Μακεδονίας, το 1926 με την παλιά ονομασία από την περίοδο της τουρκοκρατίας ως Κουμανίτσιο να προσαρτάται στην τότε κοινότητα Τόπλιανης. Το 1940 το όνομα του διορθώθηκε σε Κομνήνειον. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι, μαζί με τον Τριπόταμο και το Κάτω Κομνήμειο αποτελούν την κοινότητα Τριποτάμου η οποία υπάγεται στη Δημοτική Ενότητα Βέροιας του Δήμου Βέροιας ενώ σύμφωνα με την απογραφή του 2011 απογράφησαν 70 κάτοικοι. Οι απογραφές πληθυσμού μετά τον Β΄ Παγκόσμιο Πόλεμο είναι:
Παραπομπές
Κατηγορία:Χωριά του νομού Ημαθίας Κατηγορία:Δήμος Βέροιας
Σερβικές βουλευτικές εκλογές 1997
Πηγές
Κατηγορία:Σερβικές βουλευτικές εκλογές 1997
Διμεθυλοφωσφίνη
Με οργανομαγνησιακή ένωση
Με επίδραση μεθυλομαγνησιοβρωμίδιου (CH3MgBr) σε διχλωροφωσφίνη (PHCl2) παράγεται διμεθυλοφωσφίνη :